Diari Oficial de la Generalitat Valenciana


Sumari del DOGV 9613, del 08-06-2023 (2023/5953)

Extracte de la Resolució de 8 de març de 2022, del rector de la Universitat Politècnica de València, per la qual es convoca la tretzena edició del concurs «Idees UPV Challenge» en la UPV, per a l'any 2023, i se n'aproven les bases .
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9613

Data del DOGV
:   08-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/5953


Data del document
:   24-05-2023

Organisme emissor
:   Universitat Politècnica de València

Tipus de document
:   Extracte

Descriptors 

:   * Universitat Politècnica de València
    * distinció honorífica

Extracte de la Resolució de 8 de març de 2022, del rector de la Universitat Politècnica de València, per la qual es convoca la tretzena edició del concurs «Idees UPV Challenge» en la UPV, per a l'any 2023, i se n'aproven les bases . [2023/5953]  
BDNS (identif.): 698908.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/698908)  
  
Primer. Persones beneficiàries  
La inscripció a la convocatòria podrà ser individual o col·lectiva. En tots dos casos per a optar al concurs s'haurà de participar finalment en equip i entregar la fitxa d'equip al final de la jornada Challenge.  
a) En cas d'inscripció individual, podran inscriure's en la convocatòria:  
- Estudiants de la UPV matriculats en el curs acadèmic 2022-2023, de grau, màster universitari, títol propi o doctorat.  
- Titulats per la UPV que hagen acabat en l'últim curs acadèmic (2021-2022).  
Per a poder optar als premis, serà imprescindible que les persones inscrites individualment formen equip amb almenys un altre participant inscrit en la convocatòria, o s'incorporen a un altre equip inscrit. Per a aconseguir-ho, l'organització del Challenge facilitarà la conformació dels equips abans de la jornada i el dia de la jornada Challenge.  
b) En cas d'inscripció col·lectiva, podran participar en la present convocatòria, equips d'entre dos i cinc participants, en els quals almenys un dels seus components siga estudiant UPV matriculat en el curs acadèmic 2022-2023 de grau, màster universitari, títol propi o doctorat, o titulat per la UPV que haja acabat en l'últim curs acadèmic (2021-2022). A més, no podrà haver-hi en un equip més de dos participants externs a la UPV.  
Els equips de participants es podran conformar o completar la seua composició final abans de la jornada i el dia de la jornada Challenge i només entre participants inscrits en la convocatòria.  
No s'hi podrà presentar més d'una inscripció o proposta per persona o equipe participant, és a dir, una mateixa persona només podrà participar-hi amb una única iniciativa i en un únic equip.  
Les solucions als reptes hauran de ser originals i haver sigut realitzades pels autors d'aquestes, que seran els únics responsables davant qualsevol incidència que per aquests motius s'hi pogueren produir.  
Els guanyadors d'anteriors edicions dels premis IDEASUPV Challenge i del concurs IDEASUPV Challenge Campus no podran tornar a participar, llevat que ho facen presentant una proposta diferent de la ja premiada.  
No es podran presentar solucions premiades en altres concursos amb aqueixa solució o inscrits en programes d'acceleració o incubació amb aqueixa mateixa idea o solució.  
No es podran presentar socis o treballadors d'empreses (incloent-hi activitats donades d'alta com a autònom) l'activitat principal del qual o línies de negoci desenvolupen la mateixa idea o solució a presentar en aquest concurs.  
No podrà participar en la convocatòria personal treballador de la UPV ni formar part dels equips personal extern a la UPV menors de divuit anys.  
No es podrà atorgar més d'un premi per participant/equip participant.  
  
Segon. Finalitat  
L'objecte d'aquesta convocatòria és la concessió de tres premis destinats a premiar les solucions òptimes als reptes plantejats. L'objectiu global de la convocatòria és donar suport a l'atracció i el desenvolupament del talent emprenedor en la UPV, a través de la promoció i consolidació de l'ecosistema emprenedor de la UPV, per a ajudar al fet que nasquen noves solucions a reptes de sectors emergents del mercat i per a fer més sostenible el campus universitari UPV i que al seu torn, es fomente la dinamització i la cohesió amb els centres de la UPV. Aquesta iniciativa s'emmarca dins de les polítiques i estratègies de suport a l'emprenedoria marcades per la UPV.  
Amb les categories que es plantegen en la convocatòria, es pretén impulsar el talent emprenedor dels estudiants UPV, i les seues capacitats tècniques i habilitats per a resoldre els reptes plantejats.  
L'objectiu és premiar les millors solucions als principals reptes que s'engloben en l'àmbit digital, especialment la transformació i digitalització de les administracions públiques, i que tinguen potencial emprenedor i viabilitat empresarial. En aquesta categoria es podran proposar solucions que, mitjançant l'ús de noves tecnologies, faciliten la transformació digital i electrònica de processos, productes i serveis en qualsevol sector, i especialment, en l'administració pública.  
Es podran proposar solucions tant per al campus universitari UPV (per a poder testar en la UPV) com d'aplicació a un àmbit global.  
  
  
Tercer. Bases reguladores  
Disponibles en http://www.ideas.upv.es/  
  
Quart. Import  
La dotació total de premis en aquesta convocatòria és d'un màxim de 3.200 euros, atorgant els següents premis a les millors solucions:   
  
- Primer premi: 1 premi de 1.500 euros.  
- Segon premi: 1 premi de 1.000 euros.  
- Tercer premi: 1 premi de 700 euros.  
  
La dotació econòmica dels premis estarà subjecta a la corresponent retenció que estableix la normativa vigent.  
  
Cinquè. Termini de presentació de sol·licituds   
Comença a partir de l'endemà de la publicació d'aquest extracte en el Diari Oficial de la Generalitat Valenciana i finalitza el 15 de juny de 2023.  
  
València, 24 de maig de 2023. El rector: José Esteban Capilla Romá.